
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 25 στρεμ. στη θέση «Μακρινάρι» κοι¬ 
νότητας Οργάνης Ν. ΡΟΔΟΠΗΣ. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του δήμου 

Περιστεριού (Ν. Αττικής) . 2 

Τροποποίηση του ρυμοτομικού σχεδίου Αθηνών και καθορισμός δια¬ 
γράμματος κάλυψης .. · · 3 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. ΑΙ.ΑΣ 7184 (1) 

Κήρυξη αναδασωτέας έκτασης 25 στρεμ. στη θέση «Μακρινάρι» κοινό¬ 
τητας Οργάινης Ν. ΡΟΔΟΠΗΣ. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 


2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ> 
και ειδικότερα: 

α) του άφθρου 41 παρ. 1, β) του άφθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Τη ΔΙΔΣ 7098 πρόταση της Δ/νσης Δασών Ροδόπης με την οποίί 
προτείνεται η κήρυξη της έκτασης που αναφέρεται στο θέμα ως αναδα 
σωτέας. 

Κηρύσσουμε αναδασωτέα με σκοπό την διατήρηση του χαρακτήρι 
του δάσους ώστε να αποκλεισθεί η διάθεσή της για άλλο προορισμό μ 
φυσική αναγέννηση και τεχνητές αναδασώσεις τη δημόσια δασικι 
έκταση εμβαδού 25 στρεμμάτων που βρίσκεται στη θέση «Μακρινάρι 
χωριού Δ ρονιάς κοινότητας Οργάινης και προσδιορίζεται από τα στοι 
χεία ΑΒΓΔ και έχει όρια: 

Ανατολικά: Δημόσιο δάσος δρυός 

Δυτικά: Δημόσιο δάσος δρυός 

Βόρεια: Δημόσιο δάσος δρυός 

Νότια: Δημόσιο δάσος δρυός 

όπως φαίνεται στο συνημμένο, διάγραμμα που αποτελεί αναπόσπαστ 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή 7 Οκτωβρίου 1991 
Ο Νομάρχης 

ΔΙΟΝΥΣΙΟΣ ΚΑΡΑΧΑΛΙΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ {ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Περιστε¬ 
ριού (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστόύ δομήσεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
π.δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστόύ δομήσεως κατά τον Ν. 880/1979» (Α’ 154), 
όπως τροποποιήθηκε με το 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57 ). 

5. Τις διατάξεις της παρ. 1 (εδ. ιδ’) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α’ 137). 

6. Την 72166/22.10.1990 αίτηση των Παναγιώταρη Γεωργίου 
και Παναγιώταρη Φωτίου. 

7. Την 166/22.3.1991 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

8. Την 29816/9.5.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε με το από 27.4.1988 Π.Δ/γμα (Δ' 386) από το βα- 
ρυνόμενο (διατηρητέο) ακίνητο, που βρίσκεται επί των οδών Γούναρη, 
Ναυαρίνου 14 και Αριστείδου 28 του ρυμοτομικού σχεδίου Πειραιά (Ν. 
Αττικής) και για το.οποίο έχει εκδοθεί ο 967/1990 σχετικός τίτλος δι¬ 
καιώματος μεταφοράς συντελεστή δόμησης στο όνομα των Γεωργίου 
Παναγιώταρη και Φωτίου Παναγιώταρη σε άλλο ακίνητο (ωφελού¬ 
μενο) που βρίσκεται εντός του ρυμοτομικού σχεδίου του δήμου Περιστε¬ 


ριού (Ν. Αττικής) επί των οδών Ανθούσης και Παλαιάς Καβάλας (Ο.Τ. 
1858α) φερομένου ως ιδιοκτησία των ιδίων, όπως το ωφελούμενο φαί¬ 
νεται με στοιχεία Α, Β, Γ, Δ, Α στο σχετικό πρωτότυπο διάγραμμα σε 
κλίμακα 1:200 που θεωρήθηκε από τον Προϊστάμενο της Δ/νσης Το¬ 
πογραφικών Εφαρμογών με την 87872/1991 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επί πλέον της επιτρεπομένης βάσει των ισχυόντων 
στην περιοχή όρων δόμησης 339,48 τ.μ. που αντιστοιχεί σε 86,523 
τ.μ. του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 614,14 τ.μ. 

β. Ποσοστό κάλυψης: 55% 

γ. Συντελεστής δόμησης: 1,551 

δ. Μέγιστο επιτρεπόμενο ύψος του κτιρίου: 18 μ. 

ε. Το κτίριο πρέπει να ανεγερθεί εντός του ωφελουμένου ακινήτου, 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
87872/1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν δ/γμα. 

Άρθρο 2 

Ακυρούται ο 967/1990 τίτλος δικαιώματος μεταφοράς συντελεστή 
δόμησης στο όνομα Γεωργίου Παναγιώταρη και Φωτίου Παναγιώ¬ 
ταρη. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

: Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

( 3 ) 

Τροποποίηση του ρυμοτομικού σχεδίου Αθηνών και καθορισμός δια¬ 
γράμματος κάλυψης. 

Ο ΠΡΟΕΔΡΟΣ 

1 ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9 και 70 του Ν. Δ/τος της 
17.7.1923 «Περί σχεδίων ΐ(όλεων κλπ» (Α' 226), όπως μεταγενέστερα 
τροποποιήθηκαν. 

2. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α’ 
57). 

3. Τις διατάξεις του άρθρου 23 (παρ. 1, εδ. ιδ’) του Ν. 1589/1985 
«Κυβέρνηση και Κυβερνητικά Όργανα» (Α’ 137). 

4. Τις διατάξεις του άρθρου 8 του Ν. 1577/1985 «Γενικός Οικοδο¬ 
μικός Κανονισμός» (Α’ 210)^, όπως αυτές τροποποιήθηκαν με το άρθρο 
1 παρ. 3β του Ν. 1772/1988 (Α’ 91). 

5. Τις διατάξεις του άρθρου 2 παρ. α’ του Π.Δ/τος 183/1986 
«Έγκριση τροποποιήσεων σχεδίων πόλεων και καθορισμός όρων καζι 
περιορισμών δόμησης από τους Νομάρχες» (Α’ 70). 

6. Την 859/1989 γνωμοδότηση του δημοτικού συμβουλίου Αθη¬ 
νών. 

7. Το 1696/126/18.1.1991 έγγραφο της Διεύθυνσης Πολεοδομι- 
κού Σχεδιασμού (Τμήμα Παραδοσιακών Οικισμών) για την τήρηση της 
νόμιμης διαδικασίας και ότι η προθεσμία του άρθρου 31 παρ. 3 του π.δ/ 
τος 323/1989 «Κωδικοποίηση σε ενιαίο κείμενο νόμου με τίτλο «Δη¬ 
μοτικός και Κοινοτικός Κώδικας» των ισχυουσών διατάξεων του δημο¬ 
τικού και κοινοτικού κώδικα, όπως τροποποιήθηκαν και συμπληρώθη¬ 
καν» (Α’ 146), πέρασε άπρακτη. 

8. Τις 109/1990 και 8/1991 γνωμοδοτήσεις του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

9. Την 483/1991 γνωμοδότηση του Συμβουλίου της Επικράτειας, 


με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

1. Εγκρίνεται η τροποποίηση του ρυμοτομικού σχεδίου Αθηνών στο 
τμήμα της πόλης, που έχει χαρακτηρισθεί ως παραδοσιακό με το από 
21.9.1979 Π.Δ/γμα (Ιστορικό Κέντρο) (Δ’ 567) και ειδικότερα στο 24 
οικοδομικό τετράγωνο, που περικλείεται από τις οδούς Λένορμαν, Βιρ- 
γινίας Μπενάκη και Ποπλίου, με α) τον χαρακτηρισμό του τμήματος 
αυτού με στοιχεία Α, Β, Γ, Δ, Ε, Ζ, Η, θ, I, Κ, Λ, Μ, Α ως κοινοχρή¬ 
στου χώρου πρασίνου και παιδοτόπου, β) την έγκριση πεζοδρόμου και 
γ) τον χαρακτηρισμό της οδού Ποπλίου ως πεζοδρόμου, όπως οι ρυθμί¬ 
σεις αυτές φαίνονται στο σχετικό χρωματισμένο πρωτότυπο-διάγραμμα 
σε κλίμακα 1:500, που θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμογών με την 80776/1991 πράξη του και 
που αντίτυπό του σε φωτοσμίκρυνση δημοσιεύεται με το παρόν διά¬ 
ταγμα. 

Άρθρο 2 

Καθορίζεται διάγραμμα κάλυψης του κατά το προηγούμενο άρθρο 
τροποποιούμενου οικοδομικού τετραγώνου 24, όπως φαίνεται με στοι¬ 
χεία α, β, γ, δ, ε, ζ, η, θ, ι, κ, α στο παραπάνω διάγραμμα. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 




ΤΡΟΠΟΠΟΙΗΣΗ ΕΓΚΕΚΡ ΡΤΜΟΤ. ΣΧΕΔΙΟΥ ΑΘΗΝΩΝ ΜΕ: 
αΧΑΡΑΚΤΗΡΙΣΜΟ ΩΣ Κ. ΧΩΡΟΥ ΤΜΗΜ. ΤΟΥ Ο.Τ. 24 
β. ΧΑΡΑΚΤΗΡΙΣΜΟ ΩΣ ΠΕΖΟΔΡ ΤΗΣ ΟΔΟΥ ΠΟΠΛΙΟΤ 
ΚΛΙΜΑΞ 1:500 

